სამხრეთული პუტასუ
სამხრეთული პუტასუ (ლათ. Micromesistius australis) — თევზი ვირთევზასებრთა ოჯახისა. სიგრძეში 60 სმ-მდეა, მასა 1,5 კგ. შეფერილია ლურჯიდან რუხ-ცისფრამდე, ზურგი მუქია, მუცელი თეთრი. სანაპირო-პელაგური თევზია, ბინადრობს ფოლკლენს-პატაგონიის შელფზე, სკოშის ზღვაში, წყნარი ოკეანის სამხრეთ-დასავლეთ და სამხრეთ ამაღლებებში; ჩვეულებრივ ცხოვრობს 150–400 მეტრის სიღრმეზე (ზოგჯერ 600-მდეც). ტოფობს 3–5 წელში, სექტემბერ – ნოემბერში; ნაყოფიერება 20–130 ათასი ქვირითი. ცნობილია 2 ქვესახეობა: პატაგონიური სამხრეთული პუტასუ (M. a. australis) და ახალზელანდიური სამხრეთული პუტასუ (M. a. pallidus).